એને બે દિવસ પહેલાં પ્રસાદને માટે લાવેલ પેંડાનું બોક્ષ મળતું ન હતું. કિચન કેબિનેટ, પેન્ટ્રી, કિચન કાઉન્ટર અને ફ્રિઝ… કશે પ્રસાદના પેંડાનું બોક્ષ દેખાતું ન હતું. એને અવો ખ્યાલ હતો કે એણે કિચન કાઉન્ટર પર જ બોક્ષ મુક્યું હતું. અત્યારે એ જડતું જ ન હતું. મિઠાઈના બોક્ષમાં હતા તો માત્ર સાત પેંડાજ, પણ એ જાય ક્યાં! ફ્રિઝ પેન્ટ્રી અને કેબીનેટના બારણાં ધડાધડ ખુલતા અને બંધ થતા હતા. બબડાટ ફફડાટનું વોલ્યુમ મોટું થતું હતું. એણે બુમ પાડીને પુછ્યું, ‘દીદી, તેં પેંડાનું બોક્ષ જોયું છે? કે બીજી કોઈ જગ્યાએ મુક્યું છે?’